**Σχέδιο Αυξημένης Αναπλήρωσης της Απώλειας των Συνταξιοδοτικών Δικαιωμάτων των Μελών των Ταμείων Προνοίας και Συντάξεων, οι καταθέσεις των οποίων είχαν απομειωθεί**

1. **Σκοπός του Σχεδίου**

Στα πλαίσια της πολιτικής δέσμευσης της Κυβέρνησης για προώθηση Σχεδίου αύξησης της αναπλήρωσης των καταθέσεων Ταμείων Προνοίας και Συντάξεων, οι καταθέσεις των οποίων έχουν απομειωθεί στα πλαίσια κεφαλαιοποίησης των δύο συστημικών τραπεζών με ίδια μέσα, προωθείται το υπό αναφορά Σχέδιο, που σκοπό έχει την καταβολή πρόσθετης αναπλήρωσης που δύναται να λάβουν απευθείας τα επηρεαζόμενα μέλη των εν λόγω Ταμείων.

1. **Αρμόδια Υπηρεσία Υλοποίησης του Σχεδίου**

 Γενικό Λογιστήριο

1. **Δικαιούχοι του Σχεδίου**

Δικαιούχοι του Σχεδίου, είναι Μέλη επηρεαζόμενων Ταμείων Προνοίας και Συντάξεων του Ιδιωτικού Τομέα, οι οποίοι ήταν Μέλη των επηρεαζόμενων Ταμείων κατά την 26/3/2013, ημερομηνία κατά την οποία οι καταθέσεις των Ταμείων είχαν απομειωθεί στα πλαίσια κεφαλαιοποίησης των δύο συστημικών τραπεζών από ίδια μέσα.

1. **Ποσό που λαμβάνεται υπόψη**

Το μέγιστο ποσοστό της αυξημένης κρατικής αναπλήρωσης δεν θα υπερβαίνει το 22,5% των ανασφάλιστων καταθέσεων των Ταμείων στις δύο συστημικές Τράπεζες κατά την ημερομηνία της απομείωσης ούτως ώστε το συνολικό ποσό αναπλήρωσης να φτάνει το 75% των καταθέσεων που αναλογούν στο κάθε μέλος. Η αποζημίωση θα υπολογίζεται λαμβάνοντας υπόψη:

α. Το ύψος των καταθέσεων που δεν έχουν απομειωθεί ή/ και έχουν ήδη αναπληρωθεί από το κράτος (περιπτώσεις Ταμείων με καταθέσεις στη Λαϊκή Τράπεζα) και το οποίο αντιστοιχεί στο 52,5% των καταθέσεων,

β. τον καθορισμό ανώτατου ύψους αναπλήρωσης €100.000 ανά μέλος, έτσι ώστε τα μέλη των Ταμείων να μην τίθενται σε ευνοϊκότερη μοίρα από τους λοιπούς καταθέτες, να διασφαλίζεται το περί δικαίου αίσθημα, αλλά και η βιωσιμότητα των δημοσίων οικονομικών,

γ. Το ποσό της αναπλήρωσης καταβάλλεται κατά την ηλικία συνταξιοδότησης του κάθε Μέλους του Ταμείου Προνοίας και Συντάξεων του Ιδιωτικού Τομέα, σύμφωνα με τον περί Κοινωνικών Ασφαλίσεων Νόμου, ήτοι το 65ο έτος ηλικίας.

1. **Μετοχές που έχουν λάβει τα Ταμεία Προνοίας και Συντάξεων από την Τράπεζα Κύπρου**

Η συμμετοχή των επηρεαζόμενων Ταμείων Προνοίας και Συντάξεων του Ιδιωτικού Τομέα στο σχέδιο θα επιτρέπεται με την προϋπόθεση ότι θα εκχωρούν στο κράτος τις μετοχές της Τράπεζας Κύπρου που είχαν αποκτηθεί στα πλαίσια κεφαλαιοποίησης της Τράπεζας Κύπρου από ίδια μέσα.

1. **Διαδικασία υποβολής Αιτήσεων**

**6.1. Υποβολή στοιχειών από τα επηρεαζόμενα Ταμεία Προνοίας και Συντάξεων**

* Έκδοση Ανακοίνωσης πληροφόρησης του κοινού για την εφαρμογή του Σχεδίου Αυξημένης Αναπλήρωσης της Απώλειας των Συνταξιοδοτικών Δικαιωμάτων των Μελών των Ταμείων Προνοίας και Συντάξεων, οι καταθέσεις των οποίων είχαν απομειωθεί και δημοσιοποίηση Εντύπου Συλλογής στοιχείων των Μελών των επηρεαζόμενων Ταμείων Προνοίας και Συντάξεων του Ιδιωτικού Τομέα και ανάρτηση του, στην ιστοσελίδα του Γενικού Λογιστηρίου.
* Υποβολή συμπληρωμένων Εντύπων με τις Ελεγμένες Καταστάσεις από Εγκεκριμένο Ελεγκτή/ Αναλογιστή που να παρέχει σαφή διαβεβαίωση για την εγκυρότητα των στοιχείων των επηρεαζόμενων μελών κατά την ημερομηνία της απομείωσης, από τα επηρεαζόμενα Ταμεία, προς το Γενικό Λογιστήριο.

**6.2. Υποβολή αίτησης από τα επηρεαζόμενα μέλη**

Ανακοίνωση για έναρξη της υποβολής Αιτήσεων από τα επηρεαζόμενα Μέλη των Ταμείων Προνοίας και Συντάξεων στο Γενικό Λογιστήριο από τα επηρεαζόμενα Μέλη των Ταμείων Προνοίας και Συντάξεων:

* Υποβολή Αίτησης από τα επηρεαζόμενα μέλη
* Η Αίτηση θα πρέπει να συνοδεύεται από φωτοαντίγραφο μέρους της κατάστασης του τραπεζικού λογαριασμού/βεβαίωση από την Τράπεζα του Αιτητή, και του διεθνής αριθμού του λογαριασμού του (ΙΒΑΝ).

Πραγματοποίηση δειγματοληπτικών ελέγχων και επαλήθευσης των στοιχείων από το Γενικό Λογιστήριο.

**7. Γενικές πληροφορίες**

* Το ποσό της κρατικής χορηγίας του Σχεδίου, θα παρέχεται προς τα δικαιούχα μέλη των Ταμείων Προνοίας και Συντάξεων του Ιδιωτικού Τομέα, κατά την ημερομηνία κανονικής συνταξιοδότησης τους σύμφωνα με τις σύμφωνα με τον περί Κοινωνικών Ασφαλίσεων Νόμου, ήτοι το 65ο έτος ηλικίας.
* Για όσα δικαιούχα μέλη έχουν ήδη συμπληρώσει το 65ο έτος ηλικίας, το ποσό της κρατικής χορηγίας θα τους παρέχεται κατά την έναρξη του Σχεδίου.
* Για αποβιωσέντα δικαιούχα μέλη των Ταμείων Προνοίας και Συντάξεων, δικαίωμα στην κρατική χορηγία, θα έχουν οι νόμιμοι κληρονόμοι τους, μετά την υποβολή της σχετικής Αίτησης.

**8. Επιτροπή παρακολούθησης της εφαρμογής του Σχεδίου**

Για την υλοποίηση και εφαρμογή του Σχεδίου συστήνεται και λειτουργεί Επιτροπή, στην οποία εκπροσωπούνται το Υπουργείο Οικονομικών και το Γενικό Λογιστηρίου, η οποία και έχει την ευθύνη υλοποίησης του Σχεδίου και υποβολής εισηγήσεων για επίλυση ζητημάτων που θα παρουσιάζονται.